આનંદીબેન પટેલે પોતાની વિદાયના થોડાંક દિવસ પહેલાં જ જાહેરાત કરી હતી કે 15મી ઑગસ્ટથી સમગ્ર રાજ્યમાં ખાનગી કાર અને થ્રી વ્હીલરને કોઇ જગ્યાએ ટોલ ટેક્સ ભરવાનો નહીં રહે. ટોલ ટેક્સની આવકમાં જે નુક્સાન થશે તે સરકાર ભોગવશે. જો કે બેનના સ્થાને આવેલા રૂપાણીએ બેનની જાહેરાત 15મી ઑગસ્ટથી જ અમલમાં મૂકવી ઘણી મુશ્કેલ હોવાનું કહેતા જણાવ્યું હતું કે સરકાર ટોલ ટેક્સમાંથી મુક્તિ ચોક્કસ આપશે પરંતુ 15મી ઑગસ્ટથી તેનો અમલ કરવો મુશ્કેલ છે. જો કે રૂપાણીએ આ નિવેદન આપ્યા બાદ લોકોમાં તેની સામે નારાજગી જોવા મળી હતી અને સોશ્યલ મીડિયામાં ચર્ચા શરૂ થઈ ગઈ હતી.